Kambudya

Kmbudya tga yat tgldit ɣ usammr iyffus n Wasya (Ɣ Linduccin) asarag nns ilkm 180.000Km², tg tmaẓunt nns tɣrmt n Pnum Pin, izaɣarn d yisaffn kkan f trakalt nns, sin imdwan umẓn tuẓẓumt nns, yan imqqurn d yan imẓẓiyn.Ssɣ dar udlis n "La grande Encyclopédie" win "larousse" Tdra iwtta nns d Fyitnam (ɣ iffus nns) d Ulawṣ (Ɣ uẓẓlmḍ nns) d Ṭaylanḍ (Ɣ usammr nns) d Uẓla Avitnami (Ɣ umalu nns).    

Tkkusa tmazirt-ad yat tmnukda ar as ttinin "Tamnukda n Xmir", tssn daɣ yan yimiɣ uɣrim mqqurn ddu tgrumma tasrtant n Xmirruj lli tt inbḍn ɣ gr 1975 d 1979. Imma imzdaɣn n tmazirt hati lkmn attayn n 16.493.000 n yan, amaka nnsn  ḍfṛn asgd n Buda d ar sawaln s yat tutlayt da s ttinin Xmir.Ssɣ dar Britannica        

Tamazirt ad illa gis wansa asgdan akkʷ mqqurn ɣ umzruy n tiffugna illa ɣ tuẓẓumt n taganin d uckanin ɣ tɣrmt n Wangkur Wat lli igan ul animan ikkatn n Tmnukda idusn n Xmir, ig akkʷ yan ɣ gr sa imḍiṛn n ddunit.
vignette|Ha mani ɣ tlla Kmbudya. 
vignette|Angkur Wat, asamg akkʷ mqqurn ɣ ddunit.  

 Kra n tisura ɣ umzruy nns 
Issnti nit umzruy n Kmbudya d yan ugdud ism asn Xmir lli zugnin s tmazirt-ad n Kambudya ssɣ iffus n ccinwa d ugafa n lhnd kra n 2000 n isggʷasn zwar tlalit nttni ad igan ɣwilli rad bnun tamnukda n Xmir lli ikkan sɣ 802 ar 1431 daṛat tlalit ɣaylli ittinin is tumẓ tamt n tasutin ɣ tgldit, imma tizi lli tlkm ixf n timmuɣra nns hati tsmun d akkʷ timizar n Kmbudya d Uṭaylanḍ d Ulawṣ d iffus n Vitnam, d rad nit gis tflujju tizi ɣ tasut 12.          

vignette|Tamnukda n Xmir lliɣ akkʷ tusɛa (s uzggʷaɣ)  
F wansa nns lli tumẓ ɣ Landucin tsɣama tmnukda ad yat tzdayt idusn d Lhnd, ɣaylli ifaṣṛn iḍiṣ mqqurn da tla lhnd ɣ usgd d tdlsa d tiram n Xmir. Tga tmdint n Wangkur tamaẓunt n tmnukda-ad lli ibiddn f wasif n Mikung lli igan wis sa ɣ tɣzi ɣ ddunit.

Ilmma rad tḍṛ tmazirt ad ddu ufus n usddurri Afransis ɣ usggʷas 1863, lliɣ ittr yan ugllid  tiwisi d tarayt sɣ dar Fransa acku ikṣuḍ tukya n ugdud Aṭaylanḍi f tmazirt nns, awa ur daɣ umẓn tidrfi nnsn ar isggʷasn n smmust tmrawin n tasut tis 20.Ssɣ dar wansa n "Asia Society": Cambodia a historical overview.  Kra n isggʷasn drusnin rad tcckcm tgrumma n Xmirruj tamazirt n Kambudya ɣ yan imiɣ uɣrim lli rad iskr yan ubbaj i tmazirt, d rad yawi tudrt i 1,5 n umlyun n mddn.
 Tisaɣulin 
Taggayt: timizar n Wasya